Document ID: 32007D0028

ODLOČBA KOMISIJE
z dne 22. decembra 2006
o spremembi Odločbe 2005/393/ES glede območij z omejitvami zaradi bolezni modrikastega jezika
(notificirano pod dokumentarno številko C(2006) 6970)
(Besedilo velja za EGP)
(2007/28/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1) in zlasti člena 8(3) Direktive,
ob upoštevanju naslednjega:
(1)
Direktiva 2000/75/ES določa pravila nadzora in ukrepe za boj proti bolezni modrikastega jezika v Skupnosti, vključno z določitvijo okuženih in ogroženih območij ter prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2), določa razmejitev globalnih geografskih območij, kjer morajo države članice vzpostaviti okužena in ogrožena območja („območja z omejitvami“) zaradi bolezni modrikastega jezika.
(3)
Španija je 20. novembra 2006 obvestila Komisijo, da so na obrobnih delih območja z omejitvami E odkrili širjenje virusa serotip 4. Zato je treba ob upoštevanju razpoložljivih podatkov o ekologiji vektorja in trenutnih vremenskih razmer navedeno območje razširiti.
(4)
Nemčija je 21. novembra 2006 obvestila Komisijo o novih izbruhih bolezni modrikastega jezika v Spodnji Saški. Glede na te ugotovitve je primerno, da se spremenijo razmejitve območij z omejitvami v Nemčiji.
(5)
Po uradnem obvestilu Italije o izbruhih bolezni modrikastega jezika zaradi novega serotipa v začetku novembra 2006 je bilo z Odločbo 2006/858/ES v Prilogo I k Odločbi 2005/393/ES dodano novo območje z omejitvami G, ki zajema tri zadevne pokrajine južne Sardinije. Vendar pa ni bil dodan sklic na to območje v ustreznih določbah Odločbe 2005/393/ES. Zato je treba zaradi jasnosti dopolniti seznam območij iz člena 2 Odločbe 2005/393/ES.
(6)
Odločbo 2005/393/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2005/393/ES se spremeni:
1.
Prvi odstavek člena 2 se nadomesti z naslednjim:
„Območja z omejitvami se bodo razmejila znotraj geografskih območij, ki so navedena na seznamu območji v Prilogi I.“
2.
Priloga I se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 22. decembra 2006

Labels: 19
0
3
8
6
18